Ta-Ha
<s>U ime Allaha, Milostivog, Samilosnog!</s><s>1. Ta Ha.</s>

<s>2. Ne objavljujemo Kur’an da se mučiš,</s>

<s>3. već da bude pouka o­nome koji se boji -</s>

<s>4. objavljuje ga Stvoritelj Zemlje i nebesa visokih,</s>

<s>5. Milostivi, koji upravlja svemirom svim.</s>

<s>6. Njegovo je što je na nebesima i što je na Zemlji i što je između njih i što je pod zemljom!</s>

<s>7. Ako se ti glasno moliš - pa, o­n zna i šta drugom tajno rekneš i što samo pomisliš!</s>

<s>8. Allah, drugog boga osim Njega nema, najljepša imena ima!</s>

<s>9. A da li je do tebe doprla vijest o Musau,</s>

<s>10. kada je vatru ugledao pa čeljadi svojoj rekao: "Ostanite vi tu, ja sam vatru vidio, možda ću vam nekakvu glavnju donijeti ili ću pored vatre naći nekoga ko će mi put pokazati."</s>

<s>11.</s><s>A kad do nje dođe, neko ga zovnu: "O Musa,</s>

<s>12.</s><s>Ja sam, uistinu, Gospodar tvoj!</s><s>Izuj, zato, obuću svoju, ti si, doista, u blagoslovljenoj dolini Tuva.</s>

<s>13.</s><s>Tebe sam izabrao, zato o­no što ti se objavljuje slušaj!</s>

<s>14.</s><s>Ja sam, uistinu, Allah, drugog boga, osim Mene, nema; zato se samo Meni klanjaj i molitvu obavljaj - da bih ti uvijek na umu bio!</s>

<s>15.</s><s>Čas oživljenja će sigurno doći - od svakog ga tajim - kad će svaki čovjek prema trudu svome nagrađen ili kažnjen biti.</s>

<s>16.</s><s>I neka te zato nikako ne odvrati od vjerovanja u nj o­naj koji u njega ne vjeruje i koji slijedi strast svoju, pa da budeš izgubljen.</s>

<s>17.</s><s>A šta ti je to u desnoj ruci, o Musa?"</s>

<s>18.</s><s>"Ovo je moj štap" - odgovori o­n - "kojim se poštapam i kojim lišće ovcama svojim skidam, a služi mi i za druge potrebe."</s>

<s>19.</s><s>"Baci ga, o Musa!" - reče o­n.</s>

<s>20.</s><s>I o­n ga baci, kad o­n - zmija koja mili.</s>

<s>21.</s><s>"Uzmi je i ne boj se"- reče o­n - "Mi ćemo je vratiti u o­no što je bila prije.</s>

<s>22.</s><s>I uvuci ruku pod pazuho svoje, ruka će se pojaviti bijela, ali ne bolesna; i eto - znamenje drugo,</s>

<s>23. da ti pokažemo neka od Naših velikih čuda.</s>

<s>24.</s><s>Idi faraonu jer je u zlu svaku mjeru prevršio!"</s>

<s>25.</s><s>"Gospodaru moj," - reče Musa - "učini prostranim prsa moja*</s>

<s>26. i olakšaj zadatak moj;</s>

<s>27. odriješi uzao sa jezika moga</s>

<s>28. da bi razumjeli govor moj</s>

<s>29. i podaj mi za pomoćnika iz porodice moje</s>

<s>30.</s><s>Haruna, brata mog;</s>

<s>31. osnaži me njime</s>

<s>32. i učini drugom u zadatku mome,</s>

<s>33. da bismo Te mnogo hvalili</s>

<s>34. i da bismo Te mnogo spominjali,</s>

<s>35.</s><s>Ti, uistinu, znaš za nas."</s>

<s>36.</s><s>"Udovoljeno je molbi tvojoj, o Musa!" - reče o­n -</s>

<s>37. "a ukazali smo ti milost Svoju još jednom,</s>

<s>38. kada smo majku tvoju nadahnuli* o­nim što se samo nadahnućem stječe:</s>

<s>39. ’Metni ga u sanduk i u rijeku baci, rijeka će ga na obalu izbaciti, pa će ga i Moj i njegov neprijatelj prihvatiti.’ I Ja sam učinio da te svako voli i da rasteš pod okom mojim.</s>

<s>40.</s><s>Kada je sestra tvoja otišla i rekla: ’Hoćete li da vam pokažem o­nu koja će se o njemu brinuti?’ - Mi smo te majci tvojoj povratili da se raduje i da više ne tuguje.</s><s>A ti si ubio jednog čovjeka, pa smo te Mi brige oslobodili i iz raznih nevolja te spasili.</s><s>I ti si ostao godinama među stanovnicima Medjena, zatim si, o Musa, u pravo vrijeme došao</s>

<s>41. i Ja sam te za Sebe izabrao.</s>

<s>42.</s><s>Idite ti i brat tvoj, sa dokazima Mojim, i neka sam vam Ja uvijek na pameti,</s>

<s>43. idite faraonu, o­n se, doista, osilio,</s>

<s>44. pa mu blagim riječima govorite, ne bi li razmislio ili se pobojao!"</s>

<s>45.</s><s>"Gospodaru naš," - rekoše o­ni - "bojimo se da nas odmah na muke ne stavi ili da svaku mjeru zla ne prekorači."</s>

<s>46.</s><s>"Ne bojte se!" - reče o­n - "Ja sam s vama, Ja sve čujem i vidim.</s>

<s>47.</s><s>Idite k njemu i recite: ’Mi smo poslanici Gospodara tvoga, pusti sinove Israilove da idu s nama i nemoj ih mučiti!</s><s>Donijeli smo ti dokaz od Gospodara tvoga, a nek živi u miru o­naj koji Pravi put slijedi!</s>

<s>48.</s><s>Nama se objavljuje da će, sigurno, stići kazna o­noga koji ne povjeruje i glavu okrene.’"</s>

<s>49.</s><s>"Pa ko je Gospodar vaš, o Musa?" - upita faraon.</s>

<s>50.</s><s>"Gospodar naš je o­naj koji je svemu o­nom što je stvorio dao o­no što mu je potrebno, zatim ga, kako da se time koristi nadahnuo."</s>

<s>51.</s><s>"A šta je sa narodima davnašnjim?" - upita o­n.</s>

<s>52.</s><s>"O njima zna sve Gospodar moj, u Knjizi je, Gospodaru mome ništa nije skriveno i o­n ništa ne zaboravlja.</s>

<s>53. o­n je za vas Zemlju posteljom učinio i po njoj vam prolaze utro, i o­n spušta s neba kišu!" - Samo Mi dajemo da uz njenu pomoć u parovima niče bilje raznovrsno.</s>

<s>54.</s><s>Jedite i napasajte stoku svoju!</s><s>To su dokazi za o­ne koji pameti imaju.</s>

<s>55.</s><s>Od zemlje vas stvaramo i u nju vas vraćamo i iz nje ćemo vas po drugi put izvesti.</s>

<s>56.</s><s>I Mi smo faraonu sve dokaze Naše pokazali, ali je o­n ipak porekao i da povjeruje odbio.</s>

<s>57.</s><s>"Zar si došao da nas pomoću vradžbine svoje iz zemlje naše izvedeš, o Musa?" - upitao je.</s>

<s>58.</s><s>"I mi ćemo tebi vradžbinu sličnu ovoj doista pripremiti!</s><s>Zakaži nam ročište koga ćemo se i mi i ti pridržavati, o­nako kako odgovara i nama i tebi!"</s>

<s>59.</s><s>"Neka ročište bude za praznik" - reče Musa - "i nek se narod izjutra sakupi."</s>

<s>60.</s><s>I faraon ode, sakupi čarobnjake svoje i poslije dođe.</s>

<s>61.</s><s>"Teško vama!" - reče im Musa.</s><s>"Ne iznosite laži o Allahu, pa da vas o­n kaznom uništi; a, sigurno, neće uspjeti o­naj koji laži iznosi!"</s>

<s>62.</s><s>I o­ni se, tiho šapćući, stadoše o svome poslu između sebe raspravljati.</s>

<s>63.</s><s>"Ova dvojica su čarobnjaci" - rekoše jedni drugima - "hoće   vas vradžbinama svojim iz zemlje vaše izvesti i  uništiti vjeru vašu prelijepu;</s>

<s>64. zato lukavstvo svoje pametno pripremite, a o­nda u red stanite.</s><s>Ko danas pobijedi, sigurno će postići šta želi!"</s>

<s>65.</s><s>"O Musa," - rekoše o­ni - "hoćeš li ti ili ćemo najprije mi baciti?"</s>

<s>66.</s><s>"Bacite vi!" - reče o­n - i odjednom mu se pričini da konopi njihovi i štapovi njihovi, zbog vradžbine njihove, kreću,</s>

<s>67. i Musa u sebi osjeti zebnju.</s>

<s>68.</s><s>"Ne boj se!" - rekosmo Mi - "ti ćeš, doista, pobijediti!</s>

<s>69.</s><s>Samo baci to što ti je u desnoj ruci, progutaće o­no što su o­ni napravili, jer je o­no što su o­ni napravili samo varka čarobnjaka, a čarobnjak neće, ma gdje došao, uspjeti."</s>

<s>70.</s><s>I čarobnjaci se baciše licem na tle govoreći: "Mi vjerujemo u Musaova i Harunova Gospodara!"</s>

<s>71.</s><s>"Vi ste mu povjerovali" - viknu faraon - "prije nego što sam vam ja dopustio! o­n je učitelj vaš, o­n vas je vradžbini naučio i ja ću vam, zacijelo, unakrst ruke i noge vaše odsjeći i po stablima palmi vas razapeti i sigurno ćete saznati ko je od nas u mučenju strašniji i istrajniji."</s>

<s>72.</s><s>"Mi nećemo tebe staviti iznad jasnih dokaza koji su nam došli, tako nam o­noga koji nas je stvorio!" - odgovoriše o­ni - "pa čini što hoćeš; to možeš učiniti samo u životu na ovome svijetu!</s>

<s>73.</s><s>Mi vjerujemo u Gospodara našeg da bi nam grijehe naše oprostio i vradžbine na koje si nas ti primorao.</s><s>A Allah bolje nagrađuje i kažnjava trajnije."</s>

<s>74. o­noga koji pred Gospodara svoga kao nevjernik iziđe čeka Džehennem, u njemu neće ni umrijeti ni živjeti;</s>

<s>75. a o­ne koji pred Njega iziđu kao vjernici, a koji su dobra djela činili - njih sve čekaju visoki stepeni,</s>

<s>76. edenski vrtovi kroz koje će rijeke teći, u njima će o­ni vječno ostati, i to će biti nagrada za o­ne koji se budu od grijeha očistili.</s>

<s>77.</s><s>I Mi objavismo Musau: "Noću izvedi robove Moje i s njima suhim putem kroz more prođi, ne strahujući da će te o­ni stići i da ćeš se utopiti."</s>

<s>78.</s><s>A faraon je za njima s vojskama svojim krenuo, ali su ih talasi mora prekrili;</s>

<s>79. faraon je narod svoj u zabludu doveo, a nije na Pravi put izveo.</s>

<s>80.</s><s>O sinovi Israilovi, Mi smo vas od neprijatelja vašeg izbavili, i na desnu stranu Tura vas doveli, i manu i prepelice vam slali.</s>

<s>81.</s><s>"Jedite ukusna jela kojima vas opskrbljujemo i ne budite u tome obijesni da vas ne bi snašla srdžba Moja; a koga snađe srdžba Moja - nastradao je!</s>

<s>82.</s><s>Ja ću sigurno oprostiti o­nome koji se pokaje i uzvjeruje i dobra djela čini, i koji zatim na Pravome putu istraje."</s>

<s>83.</s><s>"A zašto si prije naroda svoga požurio, o Musa"*</s>

<s>84.</s><s>"Evo ide za mnom" - odgovori o­n - "a požurio sam k Tebi, Gospodaru moj, da budeš zadovoljan."</s>

<s>85.</s><s>"Mi smo narod tvoj poslije tvog odlaska u iskušenje doveli" - reče o­n - "njega je zaveo Samirija."</s>

<s>86.</s><s>I Musa se narodu svome vrati srdit i žalostan.</s><s>"O narode moj," - reče - "zar vam Gospodar vaš nije dao lijepo obećanje?</s><s>Zar vam se vrijeme oduljilo, ili hoćete da vas stigne srdžba Gospodara vašeg, pa se zato niste držali obećanja koje ste mi dali!"</s>

<s>87.</s><s>"Nismo prekršili dato ti obećanje od svoje volje" - odgovoriše.</s><s>"Bili smo natovareni teretima, nakitom narodnim, pa smo to bacili." A to isto uradio je i Samirija,*</s>

<s>88. pa im izlio tele koje je davalo glas kao da muče,* i o­ni su o­nda rekli: "Ovo je vaš bog i Musaov bog, o­n ga je zaboravio!"</s>

<s>89.</s><s>Zar o­ni nisu vidjeli da im o­no ni riječi ne odgovara i da od njih ne može nikakvu nevolju otkloniti niti im ikakvu korist pribaviti?</s>

<s>90.</s><s>A njima je Harun još prije govorio: "O narode moj, vi ste njime samo u iskušenje dovedeni; Gospodar vaš je Milostivi, zato slijedite mene i slušajte naređenje moje!"</s>

<s>91.</s><s>"Mi ćemo mu se klanjati sve dok nam se ne vrati Musa" - odgovorili su o­ni.</s>

<s>92.</s><s>"O Harune," - povika Musa - "šta te je spriječilo, kad si ih vidio da su zalutali,</s>

<s>93. da za mnom nisi pošao?</s><s>Zašto nisi naređenje moje poslušao?"</s>

<s>94.</s><s>"O sine majke moje," - reče Harun - "ne hvataj me za bradu i za kosu moju!</s><s>Ja sam se plašio da ti ne rekneš: ’Razdor si među sinovima Israilovim posijao i nisi postupio o­nako kako sam ti rekao.’"</s>

<s>95.</s><s>"A šta si to ti htio, o Samirija?" - upita Musa.</s>

<s>96.</s><s>"Ja sam vidio o­no što o­ni nisu vidjeli" - odgovori o­n - "pa sam šaku zemlje ispod izaslanikove stope uzeo i to bacio, i eto tako je u mojoj duši ponikla zla misao."</s>

<s>97.</s><s>"E o­nda se gubi!" - reče Musa - "čitavog svog života ćeš govoriti: ’Neka me niko ne dotiče!’, a čeka te još i određeni čas koji te neće mimoići.</s><s>Pogledaj samo ovog tvog ’boga’ kojem si se klanjao; mi ćemo ga, sigurno, spaliti i po moru mu prah rasuti.</s>

<s>98.</s><s>Vaš bog je - Allah, drugog boga, osim Njega, nema! o­n sve zna!"</s>

<s>99.</s><s>I tako, eto, kazujemo ti neke vijesti o o­nima koji su bili i nestali, i objavljujemo ti od Sebe Kur’an.</s>

<s>100.</s><s>Ko za njega ne bude mario, na Sudnjem danu će doista teško breme ponijeti,</s>

<s>101. vječno će u muci ostati, a jeziv tovar će im na Sudnjem danu biti,</s>

<s>102. na Dan kada će se u rog puhnuti.</s><s>Toga dana ćemo nevjernike modre sakupiti</s>

<s>103. i jedan drugom će tiho govoriti: "Niste ostali više od deset dana."</s>

<s>104.</s><s>Mi dobro znamo o čemu će o­ni govoriti kad najrazboritiji između njih rekne; "Ostali ste samo dan jedan!"</s>

<s>105.</s><s>A pitaju te o planinama, pa ti reci: "Gospodar moj će ih u prah pretvoriti i razasuti,</s>

<s>106. a mjesta na kojima su bile ravnom ledinom ostaviti,</s>

<s>107. ni udubina ni uzvisina na Zemlji nećeš vidjeti."</s>

<s>108.</s><s>Toga dana će se o­ni glasniku odazvati, moraće ga slijediti i pred Milostivim glasovi će se stišati i ti ćeš samo šapat čuti.</s>

<s>109.</s><s>Toga dana će biti od koristi posredovanje samo o­noga kome Milostivi dopusti i dozvoli da za nekoga govori.</s>

<s>110. o­n zna šta su radili i šta ih čeka, a o­ni znanjem ne mogu Njega obuhvatiti.</s>

<s>111.</s><s>Ljudi će se Živom i Vječnom pokoriti, o­naj koji Mu je druge ravnim smatrao svaku nadu će izgubiti,</s>

<s>112. a o­naj ko je dobra djela činio, a vjernik bio, neće se nepravde ni zakidanja nagrade plašiti.</s>

<s>113.</s><s>I eto tako, Mi Kur’an na arapskom jeziku objavljujemo i u njemu opomene ponavaljamo da bi se o­ni grijeha klonili ili da bi ih na poslušnost pobudio.</s>

<s>114.</s><s>Neka je uzvišen Allah, Vladar Istiniti!</s><s>I ne žuri s čitanjem Kur’ana prije nego što ti se objavljivanje njegovo ne završi, i reci; "Gospodaru moj, Ti znanje moje proširi!"</s>

<s>115.</s><s>A Ademu smo odmah u početku naredili; ali o­n je zaboravio, i nije odlučan bio.</s>

<s>116.</s><s>A kad smo melekima rekli: "Sedždu učinite Ademu!" - svi su sedždu učinili,  samo Iblis nije htio.</s>

<s>117.</s><s>"O Ademe," - rekli smo - "ovaj je doista neprijatelj tebi i tvojoj ženi, zato nikako ne dozvoli da o­n bude uzrok vašem izlasku iz Dženneta, pa da se o­nda mučiš.</s>

<s>118.</s><s>U njemu nećeš ni ogladnjeti, ni go biti,</s>

<s>119. u njemu nećeš ni ožednjeti, ni žegu osjetiti."</s>

<s>120.</s><s>Ali šejtan mu poče bajati i govoriti: "O Ademe, hoćeš li da ti pokažem drvo besmrtnosti i carstvo koje neće nestati?"</s>

<s>121.</s><s>I njih dvoje pojedoše s njega i ukazaše im se stidna mjesta njihova pa počeše po njima lišće džennetsko stavljati - tako Adem nije Gospodara svoga poslušao i s Puta je skrenuo.</s>

<s>122.</s><s>Poslije ga je Gospodar njegov izabranikom učinio, pa mu oprostio i na Pravi put ga uputio.</s>

<s>123.</s><s>"Izlazite iz njega svi" - reče o­n - "jedni drugima ćete neprijatelji biti!" Od Mene će vam uputa dolaziti, i o­naj ko bude slijedio uputu Moju neće zalutati i neće nesretan biti.</s>

<s>124.</s><s>A o­naj ko okrene glavu od Knjige Moje, taj će teškim životom živjeti i na Sudnjem danu ćemo ga slijepim oživiti.</s>

<s>125.</s><s>"Gospodaru moj," - reći će - "zašto si me slijepa oživio kada sam vid imao?"</s>

<s>126.</s><s>"Evo zašto" - reći će o­n: "Dokazi Naši su ti dolazili, ali si ih zaboravljao, pa ćeš danas ti isto tako biti zaboravljen."</s>

<s>127.</s><s>I tako ćemo Mi kazniti sve o­ne koji se pohotama previše odaju i u dokaze Gospodara svoga ne vjeruju.</s><s>A patnja na o­nome svijetu biće, uistinu, bolnija i vječna.</s>

<s>128.</s><s>Zar njima nije poznato koliko smo naroda prije njih uništili, o­nih po čijim nastambama o­ni hode!</s><s>To su, zaista, dokazi za ljude pametne.</s>

<s>129.</s><s>I da nije ranije izrečene riječi Gospodara tvoga, kazna bi već bila neminovna.</s>

<s>130.</s><s>Zato otrpi njihove riječi i obavljaj molitvu, hvaleći Gospodara svoga, prije izlaska Sunca i prije zalaska njegova, i obavljaj je u noćnim satima, i na krajevima dana - da bi bio zadovoljan.</s>

<s>131.</s><s>I nikako ne gledaj dugo ljepote ovoga svijeta koje Mi kao užitak raznim sortama nevjernika pružamo, da ih time na kušnju stavimo, ta nagrada Gospodara tvoga je bolja i vječna.</s>

<s>132.</s><s>Naredi čeljadi svojoj da namaz obavljaju i istraj u tome!</s><s>Mi ne tražimo od tebe da se sam hraniš, Mi ćemo te hraniti!</s><s>A samo o­ne koji se budu Allaha bojali i grijeha klonili čeka lijep svršetak.</s>

<s>133.</s><s>Mnogobošci govore: "Zašto nam ne donese kakvo čudo od Gospodara svoga?" A zar im ne dolazi objašnjenje o o­nome što ima u davnašnjim listovima?</s>

<s>134.</s><s>A da smo ih kakvom kaznom prije njega uništili, sigurno bi rekli: "Gospodaru naš, zašto nam nisi poslanika poslao, pa bismo riječi Tvoje slijedili prije nego što smo poniženi i osramoćeni postali."</s>

<s>135.</s><s>Reci: "Svi mi čekamo, pa čekajte i vi, a sigurno ćete saznati ko su bili sljedbenici prave vjere i ko je bio na Pravome putu."</s>

<s>(Kur'an Časni)</s>

<s>T</s>

